
I SKYRIUS 
BENDROSIOS NUOSTATOS
1. Pakruojo Juozo Pakalnio menų mokyklos (toliau – Mokykla) 2026–2027 mokslo metų ugdymo planas (toliau – Ugdymo planas) reglamentuoja formalųjį švietimą papildančio ugdymo (toliau – FŠPU), neformaliojo vaikų švietimo ir neformaliojo suaugusiųjų švietimo programų įgyvendinimą Mokykloje ir jos veiklos vietose.
2. Ugdymo plano paskirtis – apibrėžti FŠPU ir NŠ programų įgyvendinimo nuostatas, kuriomis vadovaudamasi Mokykla, atsižvelgdama į Mokyklos bendruomenės poreikius, gali savarankiškai bei tikslingai planuoti ir organizuoti ugdymą, sudaryti lygias galimybes kiekvienam mokiniui siekti asmeninės pažangos bei įgyti mokymuisi visą gyvenimą būtinų dalykinių ir bendrųjų kompetencijų.
	3. Ugdymo plano tikslas – tikslingai ir kryptingai formuoti vykdomų FŠPU ir NŠ programų turinį, ugdant  mokinio tiek bendrąsias, tiek dalykines kompetencijas, mokant mokinius planuoti savo mokymąsi ir įsivertinti / vertinti savo pasiekimus, ugdant atsakomybę ir savarankiškumą, sudarant sąlygas įvairių gebėjimų mokiniams parodyti tai, ko išmoko, vykdant refleksiją, suteikti meninę   brandą, laiduojant ugdymo tęstinumą aukštesnėse meninio ugdymo įstaigose.
	4. Ugdymo plano uždaviniai:
4.1. nustatyti ugdymo proceso organizavimo tvarką;
4.2. nustatyti pamokų (valandų) skaičių, skirtą vykdomų programų įgyvendinimui;
4.3. organizuoti įtraukųjį ugdymą, atitinkantį mokinio ugdymosi galimybes ir poreikius.

II SKYRIUS
 UGDYMO PLANO RENGIMAS
5. Ugdymo planas parengtas vadovaujantis Lietuvos Respublikos švietimo įstatymo Nr.I-1489 39 straipsnio pakeitimo įstatymu, patvirtintu 2024 m. gegužės 16 d. Nr. XIV-2666, Lietuvos Respublikos švietimo įstatymu (2011 m. liepos 1 d. Nr. XI-1281), Lietuvos Respublikos švietimo, mokslo ir sporto ministro 2025 m. rugpjūčio 29 d. įsakymu Nr. V-887 ,,Dėl švietimo, mokslo ir sporto ministro 2025 m. gegužės 21 d. įsakymo Nr. V-559 „Dėl 2025–2026 ir 2026–2027 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“ pakeitimo“, Lietuvos Respublikos neformaliojo suaugusiųjų švietimo įstatymu (2014 m. liepos 10 d. Nr. XII-1018), Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 (2012-03-29 įsakymo Nr. V-554 redakcija) patvirtinta „Neformaliojo vaikų švietimo koncepcija“,  Lietuvos Respublikos švietimo ir mokslo ministro 2008-01-06 įsakymu Nr. ISAK-43 patvirtinta „Vaikų ir jaunimo ugdymo koncepcija“, Lietuvos Respublikos švietimo ir mokslo ministro , sveikatos apsaugos ministro 2012 m. birželio 25 d. įsakymu Nr. V-599 patvirtinta Lietuvos higienos norma HN 20:2018 „Neformaliojo vaikų švietimo programų vykdymo bendrieji sveikatos saugos reikalavimai“, Pakruojo rajono savivaldybės tarybos 2022 m. birželo 30 d. sprendimu T-171 “Dėl didžiausio leistino mokinių skaičiaus nustatymo Pakruojo Juozo Pakalnio menu mokykloje”. Mokyklos nuostatais, Mokyklos ugdymą ir veiklą reglamentuojančiais teisės aktais bei atsižvelgiant į Mokyklos bendruomenės poreikius.
6. Ugdymo turinys įgyvendinamas vadovaujantis Lietuvos Respublikos švietimo ir mokslo ministro 2015 m. sausio 27 d. įsakymu Nr. V-48 patvirtintų rekomendacijų ,,Dėl meninio formalųjį švietimą papildančio ugdymo programų rengimo ir įgyvendinimo“ reikalavimais, ,,Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašu“, patvirtintu Lietuvos Respublikos švietimo ir mokslo ministro 2022 m. sausio 4 d. įsakymu Nr. V-4, taip pat atsižvelgiant į lėšas, kuriomis disponuoja Mokykla.
7. Ugdymo planą rengė Mokyklos direktoriaus 2026 m. rugpjūčio 28 d. įsakymu Nr. V-124 sudaryta darbo grupė.
8. Ugdymo planui pritariama Mokyklos tarybos protokoliniu nutarimu ir jis tvirtinamas Mokyklos direktoriaus įsakymu iki mokslo metų pradžios. 
III SKYRIUS
 UGDYMO PROCESO ORGANIZAVIMAS
9. 2026–2027 mokslo metai prasideda 2026 m. rugsėjo 1 d. ir baigiasi 2027 m. rugpjūčio 31 d. Ugdymo procesas vykdomas 35 savaites (175 ugdymo dienas). Ugdymo procesas pradedamas 2026 m. rugsėjo 1 d. ir baigiamas 2027 m. birželio 7 d. Birželio–rugpjūčio mėnesiais gali būti vykdoma projektinė, koncertinė, kūrybinė ir edukacinė veikla, konkursai, festivaliai, stovyklos, plenerai bei meistriškumo kursai.
10. Ugdymo procesas skirstomas pusmečiais:
	Pusmetis
	Pradžia
	Pabaiga

	I
	2026-09-01
	2027-01-29

	II
	2027-02-01
	2027-06-07



11. Mokinių atostogos derinamos su bendrojo ugdymo mokyklų mokinių rudens, žiemos, pavasario ir vasaros atostogomis
12. Mokiniams skiriamos atostogos:
	Atostogos
	Pradžia-pabaiga
	Pamokos prasideda

	Rudens
	2026-11-02 - 2026-11-08
	2026-11-09

	Žiemos (Kalėdų)
	2026-12-21 - 2027-01-03
	2027-01-04

	Žiemos
	2027-02-15 - 2027-02-21
	2027-02-22

	Pavasario (Velykų)
	2027-03-22 - 2027-03-29
	2027-03-30

	Vasaros
	2027-06-08 - 2027-08-31
	2027-09-01



13. Atostogų metu, suderinus su mokiniais ir jų tėvais (globėjais, rūpintojais), gali būti organizuojamos repeticijos, konsultacijos, koncertai, parodos, išvykos, projektinė ir kita ugdomoji veikla.
14. Mokykla dirba penkias dienas per savaitę. Koncertinė, konkursinė, projektinė ar kita ugdomoji veikla, iš anksto suderinus su dalyviais, gali būti organizuojama savaitgaliais ir švenčių dienomis.
15. Pagrindinė ugdymo organizavimo forma – 45 minučių individuali arba grupinė pamoka. Pusė pamokos – 22,5 minutės; tvarkaraštyje, suderinus su mokiniu ir jo tėvais, viena savaitinė individuali pamoka gali būti skaidoma į dvi dalis po 20 ir 25 minutes.
16. Gali būti taikomos ir kitos ugdymo formos: konsultacija, repeticija, kūrybinė praktika, koncertas, konkursas, festivalis, paroda, pleneras, projektas, edukacinė išvyka, integruota ar atvira pamoka.
17. Pamokų tvarkaraščius tvirtina Mokyklos direktorius. Jie sudaromi atsižvelgiant į mokinių mokymąsi bendrojo ugdymo mokyklose, amžių, pavėžėjimą, higienos reikalavimus ir racionalų Mokyklos patalpų naudojimą.
18. Pakruojo Juozo Pakalnio menu mokykloje pamokos gali būti organizuojamos šiuo laiku:
	Pamoka
	Laikas

	0
	12.00–12.45

	1
	12.50–13.35

	2
	13.40–14.25

	3
	14.30–15.15

	4
	15.20–16.05

	5
	16.10–16.55

	6
	17.00–17.45

	7
	17.50–18.35

	8
	18.40–19.25



19. Individualių pamokų tvarkaraštis per pusmetį gali būti keičiamas mokytojo, mokinio ir jo tėvų (globėjų, rūpintojų) susitarimu, apie pakeitimą informuojant direktoriaus pavaduotoją ugdymui. Grupinių pamokų pakeitimai derinami su Mokyklos administracija.
20. Mokinio savaitinis krūvis nustatomas pagal programų lentelėse numatytą minimalų ir maksimalų pamokų skaičių, atsižvelgiant į mokinio pasirinkimus, gebėjimus, sveikatą ir Mokyklos galimybes.
21. Esant ekstremaliai situacijai, karantinui, stichinei nelaimei ar kitoms aplinkybėms, keliančioms pavojų mokinių sveikatai ar dėl kurių ugdymas negali būti organizuojamas kasdieniu būdu, Mokyklos direktorius teisės aktų nustatyta tvarka gali keisti pamokų trukmę, laiką, vietą, ugdymo formą, organizuoti ugdymą nuotoliniu būdu arba laikinai stabdyti ugdymo procesą.
22. Nuotolinis ugdymas organizuojamas Mokyklos nustatyta tvarka, užtikrinant mokinių ir tėvų informavimą, asmens duomenų apsaugą, grįžtamąjį ryšį ir pasiekimų fiksavimą elektroniniame dienyne.
23. Mokiniai gali neiti į mokyklą, jei yra ekstremali temperatūra Mokyklos ir (ar) gyvenamojoje teritorijoje. 
23.1. minus 20 °C ar žemesnė – 1–4 ir 5 klasių mokiniams;
23.2. minus 25 °C ar žemesnė – 6–10, I–IV gimnazijos klasių mokiniams;
23.3. 30 °C ar aukštesnė – 5–10, I–IV gimnazijos klasių mokiniams.
24. Jei pamokos nevyko dėl šalčio, karantino ar stichinių nelaimių, el. dienyne žymimos datos ir parašoma ,,Pamokos nevyko dėl... (nurodoma priežastis)“. Šiais atvejais teminis planas koreguojamas. Į mokyklą atvykusiems mokiniams organizuojamas netradicinis ugdymas.
25. Mokyklos vadovas, nesant valstybės ar savivaldybės lygio sprendimų dėl ugdymo proceso organizavimo esant ypatingoms aplinkybėms Mokykloje, dėl kurių ugdymo procesas negali būti organizuojamas kasdieniu mokymo proceso būdu, suderinęs su steigėju, gali priimti sprendimus, laikinai koreguoti ugdymo proceso įgyvendinimą:
25.1. keisti numatytą pamokų trukmę;
25.2. keisti nustatytą pamokų pradžios ir pabaigos laiką;
25.3. ugdymo procesą perkelti į kitas aplinkas;
25.4. priimti kitus aktualius ugdymo proceso organizavimo sprendimus, mažinančius / šalinančius pavojų mokinių sveikatai ir gyvybei.
26. Per mokslo metus vykdomi mokinių žinių patikrinimai – kontrolinės pamokos, uždari akademiniai koncertai, perklausos, peržiūros, įskaitos.
27. Muzikos skyriaus mokiniai, baigdami pradinio ugdymo ar pagrindinio ugdymo programas, II pusmečio pabaigoje laiko baigiamuosius egzaminus. Mokinys, kuris turi neigiamą metinį pažymį, neprileidžiamas laikyti baigiamųjų egzaminų. Mokinys kartoja 4 klasės ar 7 klasės  programą ir baigiamuosius egzaminus laiko kitais mokslo metais. Ligos atveju, tėvai (globėjai, rūpintojai) pateikia prašymą Mokytojų tarybai dėl baigiamojo egzamino laikymo atidėjimo.
28. Nuo perklausų, peržiūrų, egzaminų, įskaitų mokiniai gali būti atleidžiami dėl ligos ar kitų rimtų priežasčių Mokytojų tarybos sprendimu. 
29. Lietuvos Respublikos švietimo, mokslo ir sporto ministerijos neformaliojo vaikų švietimo pažymėjimai išduodami baigus:
29.1. Pradinio dailės FŠPU programą.
29.2. Pagrindinio dailės FŠPU programą.
29.3. Pradinio muzikinio FŠPU programą.
29.4. Pagrindinio muzikinio FŠPU programą.
            30. Mokyklos pažyma apie išklausytą kursą gali būti išduodama: mokiniui, nebaigusiam visos pradinio ar pagrindinio ugdymo programos; mokiniui, baigusiam NŠ ugdymo programą ar jos dalį.
31. Tėvų (globėjų, rūpintojų) prašymu mokinys gali būti perkeltas iš pradinio ar pagrindinio ugdymo programos į mėgėjų ugdymo programą. Pagal mokytojo rekomendaciją mokinys gali būti perkeltas į mėgėjų ugdymo programą, kai pradinio ar pagrindinio ugdymo programa mokiniui yra per sunki, sukelia mokymosi sunkumų ar neatitinka jo individualios pažangos galimybių.
			32. Ugdymo procesas organizuojamas atsižvelgiant į mokinių amžiaus raidos ypatumus, asmeninius gebėjimus ir poreikius.


IV SKYRIUS
MOKYKLOJE VYKDOMOS PROGRAMOS
33. Programų turinys orientuojamas į mokinio amžių atitinkančių ir visuomenės kaitą atliepiančių kompetencijų ugdymą. Ugdymo turinys konkretinamas, išskiriant kiekvienos programos ugdymo turinio dalykus.
34. 2026–2027 m. m. Mokykloje vykdomos šios FŠPU programos:
34.1. pradinio dailės ugdymo;
34.2. pagrindinio dailės ugdymo;
34.3. pradinio muzikinio ugdymo;
34.4. pagrindinio muzikinio ugdymo.
35. 2026–2027 m. m. Mokykloje vykdomos šios NŠ programos:
35.1. mėgėjų dailės ugdymo (suaugusiųjų);
35.2. ankstyvojo muzikinio ugdymo;
35.3. kryptingo (išplėstinio) muzikinio ugdymo;
35.4. mėgėjų muzikinio ugdymo (vaikų ir suaugusiųjų);
35.5 mėgėjų šokio ugdymo programa (1-4 klasių mokiniams);
35.6 muzikinės saviraiškos (suaugusiųjų).

V SKYRIUS
UGDYMO PROGRAMŲ ĮGYVENDINIMAS
            36. Neformaliojo švietimo ankstyvojo muzikinio ugdymo programa ir pamokų skaičius:
	Mokomasis dalykas
	Pamokų skaičius per savaitę

	Pasirenkamieji dalykai:
	

	Muzikos instrumentas, solinis dainavimas
	2


           
            37. Ankstyvasis muzikinis ugdymas pradedamas nuo 5–6 metų amžiaus.
            38. Mokymosi trukmė – 1–2 metai.
            39. Mokiniai gali rinktis muzikos instrumentą arba solinio dainavimo pažinimo pamokas.
            40. Atsiskaitymo forma – koncertai tėveliams. 
41. Šių mokinių ugdymo pažangai vertinti taikomas neformalus vertinimas, atliekamas žodžiu, komentaru nuolat bendradarbiaujant mokiniui ir mokytojui. Mokinių lankomumas elektroniniame dienyne fiksuojamas.



42. Pradinio muzikinio formalųjį švietimą papildančio ugdymo programa ir pamokų skaičius:
	Mokomasis dalykas
	Mokymosi metai (klasė), pamokų skaičius per savaitę

	
	1 klasė
	2 klasė
	3 klasė
	4 klasė

	Privalomi pagrindiniai branduolio dalykai:

	Muzikavimas 
	1*–2
	2
	2
	2

	Solfedžio
	2
	2
	2
	2

	Jaunučių choras
	3
	3
	3
	3

	Privalomi kintamieji branduolio dalykai:

	Antrasis muzikos instrumentas (fortepijonas)
	0
	0
	0-1
	1

	Pasirenkamieji dalykai:

	Vokaliniai duetai, tercetai, kvartetai, kvintetai, solo.
Ansamblinis muzikavimas (2–5 mokiniai)
	0-1
	0–1
	0–1
	0–1

	Minimalus pamokų skaičius per savaitę: 
	7
	7
	7
	8

	Maksimalus pamokų skaičius per savaitę:
	8
	8
	9
	9

	Maksimalus pamokų skaičius per savaitę:
	6,5
	6,5
	6,5
	6,5


Pastabos:
            *   1 klasėje muzikavimo dalykui gali būti skiriama 1 savaitinė pamoka arba 2 kartus per savaitę po 0,5 pamokos. 
           45. Pradinis muzikinis ugdymas pradedamas nuo 7–12 metų amžiaus.
46.  Mokymosi trukmė – 4 metai.
47.  Muzikavimo ir antrojo muzikos instrumento pamokos – individualios.
48. Solfedžio, ansamblinio muzikavimo, mokomųjų meno kolektyvų (styginių instrumentų ansamblio, jaunučių choro) – grupinės.
49. Solfedžio dalyko grupės vidurkis – 12 mokinių, jungtinės grupės vidurkis – 5 mokiniai.
50. Atsiskaitymų formos – techniniai atsiskaitymai, kontrolinės pamokos, uždari akademiniai koncertai, koncertai tėveliams. 4 klasėje II pusmečio pabaigoje vyksta muzikavimo ir solfedžio baigiamieji egzaminai.
            51. Pradinio (1–4 kl.) muzikinio ugdymo mokinių pasiekimai yra vertinami 10 balų sistema.
52. Mokinių pasiekimai ir lankomumas elektroniniame dienyne fiksuojami.
53. Antrasis muzikos instrumentas (tik fortepijonas) privalomas visiems Muzikos skyriaus 4 –7 klasių mokiniams, išskyrus fortepijono klasės mokinius – jie gali rinktis kitą antrąjį muzikos instrumentą arba solinį dainavimą.
54. Muzikavimo instrumentu pamokoms (išskyrus fortepijonu ir akordeonu) skiriamos koncertmeisterio valandos. 
            55. Koncertmeisterio valandos muzikavimo instrumentu arba solinio dainavimo pamokoms gali būti skiriamos:
            55.1. pradinio ugdymo programos 2–4 klasėse 2 mokiniams – 0,5 - 1 valanda per savaitę;
            55.2. pagrindinio ugdymo programos 5–7 klasėse 1 mokiniui –1 valanda per savaitę;
            56. Koncertmeisterio valandos mokomiesiems meno kolektyvams gali būti skiriamos:
            56.1. jaunučių chorui, vokaliniam ansambliui, styginių instrumentų ansambliui – 1 grupei 1-2 valandos per savaitę.
            57. Mokiniams, atstovaujantiems Mokyklai tarptautiniuose ir respublikiniuose konkursuose,  gali būti skiriama koncertmeisterio 1 valanda per savaitę.
            58. Pagrindinio muzikinio formalųjį švietimą papildančio ugdymo programa ir pamokų skaičius:
	Mokomasis dalykas

	
	5 klasė
	6 klasė
	7 klasė

	Muzikavimas 
	2
	2
	2

	Solfedžio
	2
	2
	2

	Muzikos istorija
	1
	1
	1

	Antrasis muzikos instrumentas (fortepijonas)
	1
	1
	1

	Styginių instrumentų ansamblis 
(6 mokiniai ir daugiau)
	2
	2
	2

	Vokaliniai duetai, tercetai, kvartetai, kvintetai
Ansamblinis muzikavimas (2–5 mokiniai)
	0–1
	0–1
	0–1

	Minimalus pamokų skaičius per savaitę: 
	6
	6
	6

	Maksimalus pamokų skaičius per savaitę:
	9
	9
	9



59. Pagrindinio muzikinio ugdymo programa yra tęstinė mokiniams, baigusiems pradinio muzikinio ugdymo programą.
60. Mokymosi trukmė – 3 metai.
61.  Muzikavimo ir antrojo muzikos instrumento pamokos – individualios.
62. Solfedžio, muzikos istorijos, ansamblinio muzikavimo, mokomųjų meno kolektyvų – grupinės.
63. Solfedžio, muzikos istorijos dalykų grupės vidurkis – 8 mokiniai, jungtinės grupės vidurkis – 5 mokiniai.
64. Atsiskaitymų formos – techniniai atsiskaitymai, kontrolinės pamokos, uždari akademiniai koncertai, koncertai tėveliams. 7 klasėje II pusmečio pabaigoje vyksta muzikavimo, muzikos istorijos ir solfedžio baigiamieji egzaminai.
            65. Pagrindinio (5–7 kl.) muzikinio ugdymo mokinių pasiekimai yra vertinami 10 balų sistema, 
66. Mokinių pasiekimai ir lankomumas elektroniniame dienyne fiksuojami.



67. Neformaliojo švietimo kryptingo (išplėstinio) muzikinio ugdymo programa ir pamokų skaičius:
	Mokomasis dalykas
	Pamokų skaičius per savaitę

	Pasirenkamieji dalykai:

	Muzikavimas instrumentu
	1

	Meninė praktika (mokomieji meno kolektyvai, ansamblinis muzikavimas)
	0–2

	Minimalus pamokų skaičius per savaitę: 
	1

	Maksimalus pamokų skaičius per savaitę:
	3



68. Kryptingo (išplėstinio) muzikinio ugdymo programa siūloma mokiniams, baigusiems pagrindinio muzikinio ugdymo programą, pageidaujantiems toliau plėtoti įgytus meninės saviraiškos gebėjimus bei pasirengti stoti į specializuotas aukštesnes muzikinio ugdymo įstaigas. 
69. Muzikavimo instrumentu, antrojo muzikos instrumento pamokos – individualios. 
70. Mokiniai gali dalyvauti koncertuose, konkursuose, festivaliuose. 
71. Mokiniai laisvai gali rinktis mokomuosius dalykus iš kryptingo (išplėstinio) muzikinio ugdymo plano. 
            72. Koncertmeisterio 1 valanda per savaitę skiriama 1 mokiniui. 
73. Mokinių pasiekimai ir lankomumas elektroniniame dienyne fiksuojami.
74. Mokinių pasiekimai yra vertinami įskaita (,,įsk.“ – ,,įskaityta“, ,,neįsk.“ – ,,neįskaityta“).
            75. Neformaliojo švietimo mėgėjų (vaikų ir suaugusiųjų) muzikinio ugdymo programa: 
	Mokomasis dalykas
	Pamokų skaičius per savaitę

	Pasirenkamieji dalykai:

	Muzikavimas instrumentu (-ais), solinis dainavimas
	2



77. Mėgėjų muzikinio ugdymo mokymosi trukmė 5-6 metai (vaikų ir jaunimo amžius nuo 11–19 metų, specialiųjų poreikių – iki 21 metų).
78. Į suaugusiųjų muzikinio ugdymo mėgėjų kursą priimami asmenys ne jaunesni nei 18 m. (mokymosi trukmė neribota).
79. Muzikavimo instrumentu, solinio dainavimo pamokos – individualios. 
80. Mokomosios programos parengiamos atsižvelgiant į mėgėjų poreikius ir gebėjimus.
            81. Renginiai – dalyvavimas koncertuose, festivaliuose, individualūs atsiskaitymai per pamokas. Mokiniams, atstovaujantiems Mokyklai tarptautiniuose ir respublikiniuose konkursuose, gali būti skiriama koncertmeisterio 1 valanda per savaitę.
82. Mokinių (mėgėjų vaikų) pasiekimai ir lankomumas elektroniniame dienyne fiksuojami.
83. Mokinių pasiekimai yra vertinami įskaita (“įsk.“ – ,,įskaityta“, ,,neįsk.“ – ,,neįskaityta“).

VI SKYRIUS
DAILĖS SKYRIUS
96. Pradinio dailės formalųjį švietimą papildančio ugdymo programa ir pamokų skaičius:
	Mokomasis dalykas
	Mokymosi metai (klasė), pamokų skaičius per savaitę 

	
	1 klasė
	2 klasė
	3 klasė

	Privalomi branduolio dalykai:

	Dailės pažinimas ir reflektavimas
	2
	4
	2

	Spalvinė raiška
	2
	-
	2

	Erdvinė raiška
	-
	2
	-

	Grafinė raiška
	-
	-
	2

	Iš viso pamokų skaičius per savaitę:
	4
	6
	6



            97. Pradinis dailės ugdymas pradedamas nuo 7–12 metų amžiaus.
            98.  Mokymosi trukmė – 3 metai.
            99. Dalykų pamokos – grupinės. Grupės vidurkis – 10 mokinių, jungtinės grupės vidurkis – 5 mokiniai. 
            100. Atsiskaitymo forma – peržiūros. 
            101. Pradinio (1 kl.) dailės ugdymo mokinių pasiekimai yra vertinami įskaita (,,įsk.“ – ,,įskaityta“, ,,neįsk.“ – ,,neįskaityta“).
102. Pradinio (2-3 kl.) dailės ugdymo mokinių pasiekimai yra vertinami 10 balų sistema.
103. Mokinių pasiekimai ir lankomumas elektroniniame dienyne fiksuojami.
104. Pagrindinio dailės formalųjį švietimą papildančio ugdymo programa ir pamokų skaičius:
	Mokomasis dalykas
	Mokymosi metai (klasė), pamokų skaičius per savaitę 

	
	4 klasė
	5 klasė
	6 klasė
	7 klasė

	Privalomi branduolio dalykai:

	Piešimas
	2
	2
	3
	3

	Kompozicija
	1
	2
	2
	2

	Tapyba
	2
	2
	2
	3

	Skulptūra
	1
	1
	1
	1

	Dailėtyra 
	1
	1
	1
	1

	Iš viso pamokų skaičius per savaitę:
	7
	8
	9
	10



           105. Pagrindinio dailės ugdymo programa yra tęstinė mokiniams, baigusiems pradinio dailės ugdymo programą.
           106. Mokymosi trukmė – 4 metai.
           107. Dalykų pamokos – grupinės. Grupės vidurkis – 8 mokiniai, jungtinės grupės vidurkis – 5 mokiniai.
           108. Per mokslo metus pagrindinio ugdymo klasėse rengiamos dailės darbų peržiūros, vasaros pleneras (piešimo, tapybos, kompozicijos, skulptūros), 
           109. Pagrindinio (4–7 kl.) dailės ugdymo mokinių pasiekimai yra vertinami 10 balų sistema, išskyrus Dailėtyros dalyką, kuris vertinamas įskaita (,,įsk.“ – ,,įskaityta“, ,,neįsk.“ – ,,neįskaityta“).
           110. Mokinių pasiekimai ir lankomumas elektroniniame dienyne fiksuojami.

           115. Neformaliojo švietimo mėgėjų (suaugusiųjų) dailės ugdymo programa: 
	Mokomasis dalykas
	Pamokų skaičius per savaitę

	Pasirenkamieji dalykai:

	Piešimas, tapyba, kompozicija, grafika, keramika
	2


           
           118. Į suaugusiųjų dailės ugdymo mėgėjų kursą priimami  asmenys ne jaunesni nei 18 m. (mokymosi trukmė neribota).
           119. Grupės vidurkis – 10 mokinių.
           120. Mokomosios programos, teminiai planai parengiami, atsižvelgiant į mėgėjų poreikius ir gebėjimus. 
           121. Renginiai – dalyvavimas konkursuose, parodose, projektuose, darbų peržiūrose. 
.
122. Neformaliojo švietimo mėgėjų šokio ugdymo programos
            123. Mėgėjų šokio programa, skirta 1–4 klasių mokiniams, norintiems pažinti šokio meną, ugdyti judėjimo, muzikalumo ir kūrybinės raiškos gebėjimus.
124. Į Programą priimami mokiniai nepriklausomai nuo ankstesnės šokio patirties. Ugdymas organizuojamas grupėmis, užtikrinant saugią, mokinių amžių, fizines galimybes ir individualius poreikius atitinkančią veiklą.
125. Programoje mokoma ritmikos ir muzikinio judesio, klasikinio šokio pradmenų, lietuvių liaudies šokio, šiuolaikinio šokio pradmenų, kūrybinio šokio ir improvizacijos bei šokio ansamblio ir sceninės praktikos. Repertuaras ir užduočių sudėtingumas diferencijuojami pagal mokinių amžių bei pasirengimą.
126.  Programą sudaro trys tarpusavyje susiję dalykai. Jiems skiriamos valandos sudaro bendrą 8 akademinių valandų per savaitę
127. Grupės vidurkis – 10 mokinių
128. Neformaliojo švietimo mėgėjų šokio ugdymo programos valandų skaičius:


	Dalykas
	Valandų skaičius

	Klasikinis šokis
	2

	Sceninis šokis
	3

	Sceninio šokio ansamblis
	3

	Viso
	8


 	129. Mokytojas gali integruoti kelių dalykų turinį viename užsiėmime, tačiau metiniame plane turi būti išlaikytas nurodytas kiekvieno dalyko valandų skaičius. Mokinių pasirodymai, repeticijos ir refleksija priskiriami šokio ansamblio ir sceninės praktikos dalykui.

SUDERINTA
Pakruojo Juozo Pakalnio menų mokyklos tarybos
2026 m. rugsėjo 1 d. posėdžio protokoliniu nutarimu
(protokolas Nr. T-2)

Ugdymo planą rengė darbo grupė:
Daiva Adamkavičienė – direktoriaus pavaduotoja ugdymui, laikinai vykdanti direktoriaus funkcijas, darbo grupės vadovė;
Redas Varvuolis – pučiamųjų instrumentų vyr. mokytojas;
Svajonė Stulgaitienė – fortepijono mokytoja metodininkiė;
Sandra Gegieckienė – muzikos teorijos ir vokalo mokytoja metodininkė;
Jūratė Sokienė – dailės mokytoja metodininkė;
Janina Mažonaitė – akordeono mokytoja.





Direktoriaus pavaduotoja ugdymui,                                           Daiva Adamkavičienė
laikinai vykdanti direktoriaus funkcijas

